ČETVRTAK, 2. 4. 2020.

1. travnja je dan kada se mnogi šale uglavnom na tuđi račun. S obzirom na situaciju u kojoj se nalazimo, kada mnogima nije bilo do smijeha i šale, kao i vašem učitelju, možda ste baš vi obilježili taj dan. Ako imate priču i ako je želite podijeliti sa drugima slobodno napišite.

***Hrvatski jezik*** :

Uz Ježića Ubodežića smo učili pisati i izgovarati riječi koje u sebi imaju glas / slovo ć. Kasnije smo našeg junaka crtali, bojali, modelirali. Bilo je jako zanimljivih i originalnih radova.

Danas nastavljamo. U radnoj bilježnici imamo zadatke na 4 strane ( 55, 56, 57, 58 ). Odmah na početku saznat ćete da riječ **SPAVAČICA** znači ženu koja spava , a

 **SPAVAĆICA** je odjeća u kojoj se spava.

Pjesmicu *Ptičja pjevanka* dobro nauči čitati. Pazi na izgovor glasova č i ć. Pročitaj je naglas nekom od ukućana.

Ostale stranice popunjavajte kako i kada vam odgovara. Krajnji rok je petak.

Znači pomalo, bez žurbe uz pomoć *Malog rječnika* ( **SAMI**).

***Matematika:***

Dva dana novog gradiva, a danas to uvježbavamo. Za vježbu imamo zadatke iz radne bilježnice na strani 101 i 102.

Pratio sam vaš rad ova protekla dva dana. Sa zadovoljstvom mogu konstatirati da skoro svi usvojili pisano dijeljenje. Moje zamjerke se odnose na urednost i na potpisivanje brojeva. U dijeljenju je to jako važno. Bilo bi dobro da dok dijelite govorom pratite tijek rada.

A sada na posao. Ako zapne slobodno me kontaktirajte.

***Tjelesna i zdravstvena kultura***

Prateći *Nastavu na trećem* posebno odradite vježbe koje izvode voditelji i njihovi gosti.

 I ČUVAJTE SE !

 Učitelj